# UTSKRIFT I ET WINDOWS-MILJØ (NÅR BRUKERAUTENTISERING BRUKES)

## Oversikt

Brukerinformasjonen (slik som påloggingsnavn og passord) som må oppgis, avhenger av autentiseringsmåten som brukes, så hør med maskinens administrator før du skriver ut.

- Knappen som åpner vinduet med egenskaper for skriverdriveren (som regel [Egenskaper] eller [Utskriftsinnstillinger]), kan variere avhengig av programmet.
- Når utskrift i svart-hvitt er angitt i skriverdriveren, er det mulig å skrive ut uten å angi brukerinformasjon.
  Du finner informasjon om innstillinger for svart-hvitt-utskrift under "Svart-hvitt-utskrift" i "VELGE FARGEMODUS".
  Antallet sider som skrives ut, legges til i ”Annen bruker”-kontoen. I dette tilfellet kan andre utskriftsfunksjoner være begrenset. Rådfør deg med administratoren hvis du vil ha mer informasjon.

- Hvis du har konfigurert "Utskriftspolicy" på [Alternativer]-fanen slik at brukerautentisering alltid utføres, må brukerne autentiseres for hver utskriftsjobb.
- Maskinens funksjon for brukerautentisering kan ikke brukes når PPD-driveren* er installert og Windows' standard PS-skriverdriver brukes.
  Derfor kan maskinen konfigureres til å forby brukere å skrive ut med mindre brukerinformasjonen deres er lagret på maskinen.
  * PPD-driveren gjør at maskinen kan skrive ut med Windows' standard PS-skriverdriver.

For å forhindre utskrift fra brukere som ikke har brukerinformasjon lagret på maskinen:
Velg [Brukerkontroll] → [Standardinnstillinger] → [Deaktiver utskrift for ugyldig bruker] i "Innstillingsmodus".

## Drift

Velg maskinens skriverdriver i vinduet for skriverdriveregenskaper i programmet, og klikk på [Innstillinger]-knappen.
Klikk på [Jobbhåndtering]-fanen.
Skriv inn brukerinformasjonen din.

- Når autentisering utføres med påloggingsnavn/passord, klikker du på [Påloggingsnavn]- og [Passord]-avkrysningsboksene slik at krysset vises, og angir påloggingsnavnet og passordet ditt. Angi passordet (1 til 32 tegn).
- Når autentisering utføres ved hjelp av brukernummeret, merker du av for [Brukernummer] og angir brukernummeret ditt (5 til 8 siffer).

Hvis du har konfigurert "Utskriftspolicy" på [Alternativer]-fanen slik at brukerautentisering alltid utføres, kan ikke brukerinformasjon angis her.
Brukerinformasjon må angis i dialogboksen som vises hver gang brukeren starter en utskriftsjobb.
Angi brukernavnet og jobbnavnet etter behov.

- Merk av for [Brukernavn], og angi brukernavnet ditt (opptil 32 tegn). Det angitte brukernavnet vil vises på maskinens berøringspanel. Hvis du ikke angir et brukernavn, vil påloggingsnavnet for PC-en vises.
- Merk av for [Jobbnavn], og angi et jobbnavn (opptil 30 tegn). Det angitte jobbnavnet vil vises som et filnavn på maskinens berøringspanel. Hvis du ikke angir et jobbnavn, vises filnavnet som er stilt inn i programmet.

Hvis du vil vise en bekreftelse før utskriften starter, velger du [Gj.gang av aut. jobbkntr.]-avkrysningsboksen.
Klikk på [OK]-knappen for å gjennomføre utskriften.
Tilbake til toppen